देवघर से दुमका जाने के क्रम में सोमवार को राज्यपाल संतोष कुमार गंगवार बासुकिनाथ धाम पहुंचे. राज्यपाल श्री गंगवार ने यहां विधिवत पूजा-अर्चना की और बाबा से आशीर्वाद मांगा. तीर्थ पुरोहितों के दल ने राज्यपाल और उनके स्वजनों से विधिवत संकल्प कराकर भगवान भोलेनाथ की षोडशोपचार पूजा करवायी और रुद्राष्टाध्याई का पाठ कर रुद्राभिषेक संपन्न कराया. पूजा के बाद राज्यपाल ने बताया कि देश और राज्य की खुशहाली के लिए बाबा भोलेनाथ से प्रार्थना की है.